น้องไอนานๆครั้ง หายใจครืดคราด มีน้ำมูกแต่น้ำมูกไม่ไหล มีเสมหะร่วมด้วย น้องมีจามเป็นบ้างครั้ง แต่ไม่มีไข้ น้องกินนมปกติค้ะ น้องได้2อาทิตย์ค่ะ
สวัสดีค่ะ อาการไอ หายใจครืดคราด มีน้ำมูก มีเสมหะของน้อง น่าจะเป็นอาการของไข้หวัดธรรมดา ซึ่งเกิดจากการติดเชื้อไวรัสบริเวณทางเดินหายใจส่วนต้น อาการอื่นๆ ได้แก่ มีไข้ ไอ เสียงแหบ จาม ตาแดง และอาจมีอาการอาเจียน หรือท้องเสียร่วมด้วยได้ มักหายได้เองใน 1 สัปดาห์ บางรายอาจมีอาการไอต่อเนื่องไปอีกประมาณ 1 สัปดาห์ส่วนอาการของโรคติดเชื้อทางเดินหายใจจากเชื้อไวรัส RSV(respiratory syncytial virus) ซึ่งเป็นโรคติดเชื้อทางเดินหายใจทั้งส่วนบนและส่วนล่างคือในช่วง 2-4 วันแรก จะมีอาการจะคล้ายไข้หวัดธรรมดา แต่เมื่อเชื้อลงสู่ระบบทางเดินหายใจส่วนล่างแล้ว จะทำให้เกิดหลอดลมอักเสบ หลอดลมฝอยอักเสบ และปอดบวม อาการคือโดยจะมีไข้สูงขึ้น ไอมากขึ้น ไอจนอาเจียน เสมหะมาก หายใจเหนื่อย หายใจลำบาก หอบ หายใจเร็ว หายใจมีเสียงวี๊ดๆ ตัวเขียว ซึมลง อาจถึงขึ้นเกิดภาวะหายใจล้มเหลวและเสียชีวิตได้ดังนั้นหากอาการของน้องไม่รุนแรง คือไม่มีไข้สูง ไม่ไอมากจนหอบเหนื่อย ไม่มีหายใจแรง ดูดนมได้ตามปกติ ไม่ซึม ไม่มีอาเจียนมาก ก็ยังไม่น่าเป็นห่วงค่ะ สามารถให้การดูแลด้วยตนเองได้ เช่น หลีกเลี่ยงไม่ให้น้องโดนลมจากพัดลมหรือแอร์โดยตรง และอากาศภายในห้องต้องไม่เย็น เพราะอาจทำให้น้ำมูกแห้งกรัง หายใจลำบากมากขึ้น หากเด็กมีไข้ ควรเช็ดตัวบ่อยๆ และไม่ควรอาบน้ำสำหรับการลดน้ำมูกในเด็กเล็ก เช่น การใช้ไม้พันสำลีจุ่มน้ำเกลือแล้วสอดเข้าไปเช็ดรูจมูกทีละข้าง การดูดน้ำมูกด้วยลูกยางแดง โดยใช้ผ้าห่อตัวเด็ก ให้นอนศีรษะสูง ตะแคงหน้าไปด้านหนึ่ง แล้วใช้ลูกยางแดงใส่ในรูจมูกบีบเอาน้ำมูกออกมา หรืออาจใช้น้ำเกลือหยอดจมูกข้างละ 1-2 หยดก่อน แล้วตามด้วยการใช้ลูกยางแดงดูดเอาน้ำมูกออกมา หรือใช้อุปกรณ์พ่นน้ำเกลือแบบสเปรย์สำหรับพ่นจมูกก็ได้ นอกจากนี้อาจนำวิธีใช้น้ำมันหอมระเหยจากสมุนไพรมาช่วยให้เด็กหายใจโล่งขึ้น เช่น การใช้หัวหอมหลายๆ หัว ปอกเปลือก ทุบพอบุบ นำไปวางไว้ใกล้ศีรษะเด็กเวลานอน เป็นต้นหากอาการของน้องไม่ดีขึ้นภายใน 1 สัปดาห์ หรือมีอาการอื่นร่วม เช่น ไข้สูง มีน้ำมูกมากขึ้น ไอมาก เด็กหายใจแรง หอบ งอแงมาก ไม่ทานนม อาเจียนมาก ซึมลง ควรรีบพาพบแพทย์โดยเร็วค่ะ ขอให้อาการของน้องหายโดยเร็วนะคะ